AJAKOHAST OTSE TAEVAST
Tore olla jälle Vaasas. Võrratult ilus linn koos paljude parkide ja veesilmadega.
Vaatate saadet "Ajakohast otse taevast".
Vaasa on meile alati olnud kui teiseks kodulinnaks.
Igakord, kui siia tulime, oli tunne, et nüüd oleme kodus.
Seetõttu ongi tore olla tagasi siin!
Mõned ehk arvavad, et me olemegi pärit siit,
kuna Vaasas ja Pohjanmaal esineb palju perekonnanime Westergard.
1960-ndatel, kui sõjaväes käisin, oli seal kolm Westergardi,
kuigi me polnud omavahel kuidagi sugulussidemetega seotud.
Samuti me rootsi keele taust... - Rootsi keelega on alati kergem.
Kui me 70-ndatel Vaasa kandis ringi liikusime,
arvati, et siin elas 30% soomekeelseid ja 70% rootsikeelseid kodanikke.
Nüüdseks muidugi on soome keel igal pool üha enam maad võtmas.
Kuid siia tulles eeldatakse ikka, et siin peab rääkima rootsi keelt.
Teine asi, mida Vaasasse tulles alati tegin,
oli see, et otsisin üles neljapäevased "Vaasa uudised",
kuna seal olid ka meie teenistuste reklaamid sees
ja ma leidsin nende järgi sageli kogunemispaiga aadressi üles.
Vaasas toimus palju teenistusi.
Ja siin on toimunud ka suured ärkamised. Vähemalt rootslaste seas.
No usun, et soomlastegi seas.
Nii et see on olnud Pohjanmaa tuntuimaid "piibli tundmise paiku".
Rootsi keeles kutsutakse seda ka "Piibli vööks". Miks nii?
Piibli vöö...No vöö on hea asi, sest hoiab püksid üleval.
Aga vöö hoiab koos ka kõik selle, mida ta ümbritseb.
Nii et tänu Jumalale paljude äratusliikumiste ja koguduste eest;
selle eest, et on loetud ja austatud Piiblit ja austatakse jätkuvalt.
Kogudusel on siin üsna suur mõjuvõim ja see on hea,
sest see on suureks õnnistuseks ka kogukonnale.
Ehk nagu üks jumalamees ütles: "Jumalakartus hoiab asjad vaos."
Ja see on selline hea "vaos hoidmine".
Vaasas alustades kuulsime 2000.a. algul Elu Sõnast
ja hakkasime käima nende teenistustel ja ka palvekoosolekutel Uppsalas.
Samas käisime üsna palju ühes maapaigas teenimas...
Olime peaaegu, et valmis kolima sinna. - Just. Otsisime juba isegi maja sinna,
aga siis kogesime, et see pole ikka päris see koht.
Aga meil oli aktiivne teenimistöö seal.
Ja siis ma ükskord helistasin Uppsalasse, Ulf Ekmanile,
et kutsuda teda Soome kõnelema.
Aga esimene kõne läks luhta, kuna neil oli kodus just palvekoosolek
ja kui ma küsisin, kaua see kesta võiks, vastas üks lastest, et ikka mitu tundi.
Olin täiega üllatunud nii pikkade palvekoosolekute üle,
aga see oli tookord nii ja on ka praegu, olles omane kogu Elu Sõna liikumisele.
Sain Ulf Ekmani lõpuks siiski kätte ja ta lubas tulla kõnelema meile.
Hiljem saime teada, et ta oli saanud mitmeid kutseid Soome,
kuid ta tundis Jumala kutset vastata just meie omale.
Mäletan seda hästi - see oli 1985 aastal. Palju arvavad nüüd, et oleme puruvanad!
Aga see oli aeg, mil' me elasime Rootsis ja käisime sealses Elu Sõna piiblikoolis.
Jumal oli juba rääkinud me südameisse ja me olime valmis kolima tagasi Soome.
Kogesime seda juba 70-ndatel, aga siis polnud veel päris õige aeg.
Sest kuigi kutse oli ehe ja kindel, polnud aeg ja koht selleks veel küps.
Kuid 1985.a. novembris nõustus Ulf Ekman Soome tulema
ja me pidasime koosolekuid Ahvenamaal.
See oli võrratu aeg ja algus, millest ka paljud lehed kirjutasid.
Sealt edasi liikusime Turu linna ja Porisse, kus meil oli üsna väike saal.
Ja sealt edasi omakorda Närpiosse ja Vaasasse.
Vaasas üürisime Linnavalitsuse saali, mis oli tõeliselt võrratu.
Inimesi tuli kokku nii Vaasast kui kaugematestki paikadest.
Tol ajal mahtus saali u.500 inimest, mispeale administraator sulges saali ukse.
Nii et üks abielupaar, kes pisut hilines, ei saanud enam sisse.
Peale seda hakkasime siin pidama laupäevaseid piiblikoole ja muid üritusi.
Inimesed tulid näljastena Jumala Sõna järele.
Siin toimus ka esimene Soome Usufestival,
mille pidasime keskuse lähedal telgis.
Palju imelisi asju sündis.
Uskmatud said puudutatud ja usklikud uuendatud ning värskendatud.
Piiblikoolis käies ei lugenud me ainult "Vaasa uudiseid",
kuigi me koosolekute info ilmus seal.
Soomekeelsed lehed on ju samuti olemas, kuna tegu on siiski Soomemaaga.
Aga need väikesed kohalikud lehed on endiselt olemas
ja kuigi väikestes tiraažides, ilmuvad veel tänapäevalgi.
See on üsna tähelepanuväärne,
et kuigi soome keele osakaal pidevalt kasvab ja rootsi oma väheneb,
siis Vaasa päevaleht ja mitmed teised rootsikeelsed lehed ilmuvad ikka edasi.
Kuid see selleks. Kohe varsti on aeg jagada igavikulist sõnumit.
Kui soovite toetada TV7 Eesti tööd ja tegevust,
võite külastada meie kodulehte www.tv7.ee
või helistada telefonil 900 7777, annetades oma kõnega 7 eurot. Täname!
Oli üks teema, mida tookord õppisime ja mis oli meie jaoks täiesti uus.
Seda seetõttu, et nii tookord kui ka praegu räägitakse sellest väga vähe.
Eks sellega ole ikka nii,
et valdkondades, millest õpetatakse, me usk kasvab
ja millest ei õpetata, jääb usk ka kidaraks.
Eks palju ilmutusi ja arusaamasid lähtu muidugi Jumala Sõnast.
Paulus ütles, et: "Usk tuleb kuuldust ja kuuldu Jumala Sõnast."
Nii et kui me kuuleme ja kuulame, siis miski imbub meie vaimu
ja teeb meele rõõmsaks!
Otsekui haige inimese puhul, kes kuuleb tervenemiste kohta
või rahalistes raskustes vaevleja kuuleb Jumala hoolitsusest.
Nii et kõik positiivne mõjub hästi.
Minu jaoks oli suureks rõõmuks uudis, et olen õige Jumala ees.
Ma ei teadnud seda, kuigi olin olnud aastaid kristlane.
Ehk siis teadmine oma õigsusest teeb meele rõõmsaks.
Me kuulsime ka kristlaste tunnistustest.
See sama teema: "Suu tunnistuse põhjal saadakse päästetud."
Mõni võib kohe küsida, kas usule lisaks on veel ka tegusid tarvis?
Tõsi on see, et usk on Jumala and, mis mõjutab ja puudutab meid nii,
et see usk hakkab kasvama meis.
Nii et kõik, mille Jumal meile annab, tuleb Tema armu läbi.
Ehk siis küsimus pole me tegudes!
Samas aga on me teod tihedalt seotud me usu -ja usus tehtavate sammudega.
Ehk kui inimene usub, et Jeesus on surnud tema eest,
kandnud tema patud ja lepitanud ta süü Jumala ees,
siis ta tunnistab oma suuga, et Jeesus on ta Issand ja saab päästetud.
Paulus tsiteerib Vana Testamenti 2 Kor.4:13-14 põhjal, öeldes:
"Aga et meil on sellesama usu vaim, millest on kirjutatud:
Ma usun, seepärast ma räägin”,
siis meiegi usume ja ka räägime,
teades, et see, kes äratas üles Issanda Jeesuse,
äratab meidki koos Jeesusega üles ja seab enda ette koos teiega."
Ehk siis: me usume ja seetõttu ka räägime.
Me saime aru, kui suur tähendus on me tunnistusel.
Piiblikoolis käies anti meile kodutööks õppida pähe erinevaid piiblisalme.
Neid oli u 40 tuuris
ja siis hiljem kontrolliti, kas teame, mida näit. Ro.8:1-2 ütleb vms.
Neid salme pähe õppides ütlesime neid pidevalt välja.
Meil oli lausa väikene vihik, mis oli täis erinevaid tunnistusi.
Nii et me pidime igapäevaselt suusõnadega tunnistama,
kes ma olen Kristuses; mida võin teha Tema läbi;
mis on Jumala tahe ja kuidas see toimib.
Nii et me tunnistasime neid asju välja.
Küsimus ei ole vaid selles, et: "Ma usun Jeesusesse ja halleluuja!"
Ma tõesti usun Jeesusesse, halleluuja ja see kahtlemata on imeline asi!
Kuid küsimus pole vaid usklik olemises.
Su usk ka sisaldab midagi ja see ei taandu ainuüksi teadmistele.
Sest kuigi me võime õppida ja peamegi seda tegema...
Me omalt poolt oleme igati õppimise ja enese koolitamise poolt,
julgustades inimesi õppima ka teoloogiat.
Paljud usklikud muutuvad rahutuks, kui mainitakse teoloogiat,
aga teoloogia on õpetus Jumalast, mistõttu seda on tähtis teada.
Samuti peab sul olema õigus eeldada, et ükskõik, milline pastor, evangelist
või jumalariigitööline teab pisut enam kui sina.
Sa viid ju oma auto ka töökotta seetõttu, et eeldad mehhaanikutelt enam teadmisi
ja oskusi autoremondi vallas kui sul endal neid on.
Sest kui sa ise oskaks autot remontida, teeksid seda eeldavasti ise.
Või kui me läheme arsti juurde, siis me usaldame tema arvamust.
Arst ütles ja nii on.
Vahel arstid muidugi muudavad ka meelt, sest täiendavad end pidevalt.
Lennukiga lennates me teame, et kokpitis olev meeskond
teab ja oskab enamat kui tavaline inimene.
Sama kehtib ka jumalasulaste kohta - nad peaks olema asjadest enam teadlikud.
Kuid see ei puuduta ainult jutlustajaid, kes ehk samuti meid praegu vaatavad.
Jumal õnnistagu teid selles olulises töös!
See pole igakord kerge, aga see on väärt töö!
Nõuab küll kogu me elu, aga samas on ülimalt oluline,
nii et kui kahtled iseendas ja mõtled, et keegi ei pane sind tähele,
siis palveta ja jätka oma tööd ning kuuluta kõige täiega!
Ja samas jätka ka õppimist,
sest su roll on kindlasti tähtsam kui ehk mõne linnapea oma.
Kuid samas on iga uskliku jaoks tähtis teada ja mõista oma usu aluseid ja sisu,
hakates samastuma oma usuga.
Soomes elab palju neid, kes tunnistavad end olevat keegi, kes nad tegelikult pole.
Samuti on tõdetud, et kui veedad liiga palju aega negatiivsete inimestega,
muutud ka ise negatiivseks. Ja su mõtted ning sõnad muutuvad negatiivseteks.
Seetõttu on kurb, et ka paljud usklikud ei tunnista end sellena, kes nad on.
Vaid nad tunnistavad seda, mis pole hea ja õige
ning see kisub neid maha ja mõjutab negatiivselt nende elu.
Seetõttu ole targem ja vaata iga nädal "Ajakohast otse taevast" saadet,
mis aitab sul hakata tunnistama õigeid asju ja saada uut väge.
Pia mainis enne ilmutusest selle kohta, et oleme õiged Jumala ees.
See oli tõesti julgustav ja imeline.
Nii et tunnistagem tänagi üheskoos:
Aitäh Sulle, Jumal
et oled mõistnud mind õigeks.
Sinu väe läbi,
Sinu Sõna läbi
sai mu elu muudetud.
Ma ei ole enam
see vana patune,
vaid ma olen uus loodu.
Uus on sündinud.
Jumal on teinud mind õigeks
ja ma võin seista Jumala ees
ilma süütundeta,
ilma valu ja vaevata,
ilma häbitundeta,
täies kindluses,
et kõik, mida Jumal on teinud,
on ehe,
on kindel,
see kasvab
ja see jääb püsima.
Aamen.
Just selliselt need ülesehitavad tunnistused toimivadki.
Kuid nüüd tahame paluda nende eest,
kes võib-olla pole veel astunud jumalariiki või Jeesuse juurde.
Seetõttu tahame aidata sul võtta Jeesus vastu oma ellu ja Issandaks.
Nii et korda ühes Piaga minu järel:
Aitäh Sulle, Issand Jeesus,
et võin tulla Su palge ette
ja anda oma elu Sulle.
Ma tunnistan,
et usun Sinusse.
Sellesse, et kandsid mu patud
ja ostsid mind vabaks
patuahelaist.
Tunnistan just praegu,
et Sina Jeesus, oled minu Päästja
ja minu Issand
ja mina Sinu laps.
Aitäh Sulle selle eest!
Sinu nimel paludes, aamen.
Jumal õnnistagu sind ja kui palusid seda palvet just praegu,
siis kuulutan sulle, et sa oled Jumala laps,
kes on sündinud uuesti Jumala Vaimu ja Sõna läbi.
Vaata meid taas järgmisel nädalal! Kõike head! - Kohtumiseni!
Tõlge: Anne-Ly Raukas